A4-0043/97

Πρόταση ψηφίσματος προς ενημέρωση της Επιτροπής σχετικά με τους λόγους της αναβολής της απαλλαγής της για την εκκαθάριση λογαριασμών του ΕΓΤΠΕ για το οικονομικό έτος 1992 (C(96)0417 -C4-0259/96)

Το Ευρωπαϊκό Κοινοβούλιο,

- βασιζόμενο στη Συνθήκη για την ίδρυση της Ευρωπαϊκής Κοινότητας, ιδιαίτερα στο άρθρο 206,

- έχοντας υπόψη στο άρθρο 89 του Δημοσιονομικού Κανονισμού,

- έχοντας υπόψη την παράγραφο 4 της απόφασής του της 5ης Απριλίου 1995 ((ΕΕ C 109 της 1.5.95, σελ. 51.)) σχετικά με τη χορήγηση απαλλαγής στην Επιτροπή για την εκτέλεση του Γενικού Προϋπολογισμού του οικονομικού έτους 1992,

- έχοντας υπόψη τις αποφάσεις για την έγκριση των λογαριασμών της Επιτροπής για το οικονομικό έτος 1992, της 10ης Απριλίου 1996 ((ΕΕ L 117 της 14.5.96, σελ. 19.)) και της 20ής Νοεμβρίου 1996 ((ΕΕ L 323 της 13.12.96, σελ. 26.)),

- έχοντας υπόψη την ειδική έκθεση 1/97 του Ελεγκτικού Συνεδρίου σχετικά με τις αποφάσεις της Επιτροπής της 10ης Απριλίου 1996 και της 20ής Νοεμβρίου 1996 σχετικά με την έγκριση των λογαριασμών για το οικονομικό έτος 1992, καθώς και ορισμένες δαπάνες για το οικονομικό έτος 1993 που συνοδεύθηκε από την απάντηση της Επιτροπής (C4-0063/97) ((ΕΕ C 52 της 21.2.97)),

- έχοντας υπόψη την προσωρινή έκθεση της Επιτροπής Ελέγχου του Προϋπολογισμού (A4-0043/97),

Α. έχοντας υπόψη το άρθρο 206 παράγραφος 3 της Συνθήκης ΕΚ, το οποίο ορίζει ότι η Επιτροπή πρέπει να λαμβάνει όλα τα αναγκαία μέτρα για να ανταποκρίνεται στις παρατηρήσεις που περιλαμβάνονται στις αποφάσεις του Κοινοβουλίου περί απαλλαγής για την εκτέλεση των δαπανών,

Β. εκτιμώντας ότι η διαδικασία απαλλαγής για ένα οικονομικό έτος δεν μπορεί να θεωρηθεί ότι έχει ολοκληρωθεί, εάν το Ευρωπαϊκό Κοινοβούλιο δεν έχει προηγουμένως εξετάσει τις αντίστοιχες αποφάσεις περί εκκαθάρισης λογαριασμών, με τις δημοσιονομικές διορθώσεις των δαπανών που εκτελέστηκαν κατα τη διάρκεια του συγκεκριμένου οικονομικού έτους,

Γ. λαμβάνοντας υπόψη ότι η εκκαθάριση λογαριασμών πρέπει να διασφαλίζει ότι η Κοινότητα δεν επιβαρύνεται με ποσά που καταβάλλονται χωρίς νομική βάση,

Δ. λαμβάνοντας υπόψη τη νομολογία του Ευρωπαϊκού Δικαστηρίου, στην οποία έχει επιβεβαιωθεί επανειλημμένως ότι η Επιτροπή μπορεί να απορρίπτει πλήρως δαπάνες εις βάρος του ΕΓΤΠΕ, αν δεν γνωστοποιείται το ύψος των αχρεωστήτως καταβληθέντων ποσών, και ότι το βάρος της απόδειξης για το ύψος της πραγματικής ζημίας φέρει το κράτος μέλος,

Ε. λαμβάνοντας υπόψη ότι ο σεβασμός των κοινοτικών διατάξεων θα έπρεπε να είναι αυτονόητος, και ότι δεν θα έπρεπε σε καμιά περίπτωση να ενθαρρύνεται ή να εξαγοράζεται με οικονομικές παραχωρήσεις εις βάρος του Κοινοτικού Προϋπολογισμού,

ΣΤ. έχοντας υπόψη το σημείο 2 του ψηφίσματός του της 17ης Απριλίου 1996 σχετικά με τη χορήγηση απαλλαγής στην Επιτροπή για την έγκριση λογαριασμών του ΕΓΤΠΕ για το οικονομικό έτος 1991 ((ΕΕ C 141 της 13.5.96, σελ. 107.)), στο οποίο αποδέχεται την πρακτική των κατάποκοπή διορθώσεων ως νόμιμο μέσο για την επανείσπραξη χρηματικών ποσών που έχουν καταβληθεί σε κράτη μέλη, εφόσον αυτές χρησιμοποιούνται ως αντικειμενική εκτίμηση των πραγματικών απωλειών του Κοινοτικού Προϋπολογισμού που οφείλονται σε μη επιστρεπτές ή αχρεωστήτως καταβληθείσες πληρωμές προς τα κράτη μέλη,

Ζ. λαμβάνοντας υπόψη το σημείο 3 του ίδιου ψηφίσματος, στο οποίο καλεί την Επιτροπή να εγκαταλείψει πάραυτα την πρακτική που εφαρμόστηκε κατά την εκκαθάριση των λογαριασμών του 1991, σύμφωνα με την οποία τα διορθωτικά ποσά θεωρήθηκαν διαπραγματεύσιμα με βάση κριτήρια διαφορετικά από την αντικειμενική απόδειξη των πραγματικών απωλειών του Κοινοτικού Προϋπολογισμού,

1. εκφράζει την ανησυχία του για το ύψος των δημοσιονομικών διορθώσεων που απαιτήθηκαν στο πλαίσιο της έγκρισης των λογαριασμών του 1992, οι οποίες ανήλθαν σε 800 εκατ. Ecu περίπου[semigr ] θεωρεί ότι τούτο επιβεβαιώνει την άποψή του πως θα υπάρξουν περαιτέρω μεγάλα προβλήματα στην εφαρμογή των κοινοτικών διατάξεων στο γεωργικό τομέα[semigr ]

2. επισημαίνει ότι τα διορθωτικά ποσά που θα καθορίσει η Επιτροπή θα έπρεπε να βασίζονται αποκλειστικά στο ύψος των απωλειών του Κοινοτικού Προϋπολογισμού και να μην είναι διαπραγματεύσιμα βάσει άλλων κριτηρίων[semigr ] επισημαίνει στην Επιτροπή, ότι οποιαδήποτε περαιτέρω παραβίαση της προϋπόθεσης αυτής θα έχει ως αποτέλεσμα την άρνηση χορήγησης απαλλαγής, με τις αντίστοιχες πολιτικές συνέπειες[semigr ]

3. εκφράζει την αποδοκιμασία του για το γεγονός ότι η Επιτροπή, στην προαναφερόμενη απόφασή της της 10ης Απριλίου 1996 αγνόησε την άρνηση χορήγησης θεώρησης του Δημοσιονομικού Ελεγκτή της και μείωσε κατά 30,3 εκατ. Ecu τη δημοσιονομική διόρθωση για τη δημόσια αποθεματοποίηση βοδινού κρέατος στην Ιρλανδία[semigr ] αποδοκιμάζει επίσης τον περιορισμό των δημοσιονομικών διορθώσεων για τα έτη 1990 και 1991, καθώς και το γεγονός ότι το 1992 δεν υπήρξαν δημοσιονομικές διορθώσεις, παρότι το Ελεγκτικό Συνέδριο είχε εντοπίσει σημαντικές ελλείψεις και για το έτος αυτό[semigr ]

4. εκφράζει την αποδοκιμασία του για το γεγονός ότι, με την απόφαση της Επιτροπής να μειώσει κατά 96,2 εκατ. Ecu τη δημοσιονομική διόρθωση για την Ελλάδα λόγω πλημμελών ελέγχων στον τομέα του βαμβακιού, δημιουργήθηκε η εντύπωση πως η Επιτροπή πρέπει να εξαγοράζει την τήρηση των διατάξεων εκ μέρους των κρατών μελών[semigr ]

5. αποφεύγει, βάσει των ανωτέρω αιτιολογικών σκέψεων, και προς το συμφέρον της νομικής ασφάλειας, να ζητήσει από την Επιτροπή αναθεώρηση των εν λόγω αποφάσεων[semigr ] καλεί, ωστόσο, την Επιτροπή, στην προσεχή απόφαση εκκαθάρισης λογαριασμών της να προβλέψει δημοσιονομική διόρθωση ανάλογη του κινδύνου απωλειών που δημιουργήθηκε το 1993 για το ΕΓΤΠΕ στον τομέα του ελληνικού βαμβακιού[semigr ]

6. εκφράζει τη βαθύτατη ανησυχία του όσον αφορά το μέγεθος της δημοσιονομικής απώλειας που θα υπάρξει για τον Κοινοτικό Προϋπολογισμό αν δεν επανδρωθεί επαρκώς η μονάδα εκκαθάρισης λογαριασμών της Επιτροπής[semigr ]

7. διαπιστώνει ότι η διαδικασία διαιτησίας που εφαρμόστηκε για πρώτη φορά στην έγκριση των λογαριασμών του 1992 έχει καθυστερήσει ακόμη περισσότερο τις αποφάσεις, χωρίς να έχει αποδείξει και τη χρησιμότητά της[semigr ]

8. αναβάλλει την απόφασή του περί απαλλαγής, έως ότου

α) ικανοποιηθεί το αίτημα που διετύπωσε στο ψήφισμά του της 17ης Απριλίου 1996 και αυξηθεί το προσωπικό της υπεύθυνης για την εκκαθάριση λογαριασμών μονάδας κατά 15 άτομα, με μεταθέσεις[semigr ]

β) η Επιτροπή, προσθέσει στα έως τώρα ισχύοντα ποσοστά, 2%, 5% και 10%, για τον υπολογισμό των κατάποκοπήν διορθώσεων, ένα τέταρτο ποσοστό 25%, αποσαφηνίσει τα κριτήρια εφαρμογής των ανωτέρω ποσοστών και καταστήσει σαφές ότι έχει προσανατολίσει το ύψος των διορθώσεων αποκλειστικά στο ύψος των απωλειών που προκύπτουν για τον Κοινοτικό Προϋπολογισμό, έτσι ώστε να πάψει να αποτελεί κριτήριο για τον καθορισμό του ύψους της διόρθωσης το κατά πόσο οι εθνικές αρχές έλαβαν αποτελεσματικά μέτρα για την εξάλειψη των παρατηρούμενων ελλείψεων στους ελέγχους[semigr ]

9. αναθέτει στον Πρόεδρό του να διαβιβάσει το παρόν ψήφισμα στην Επιτροπή.